[[Fil:M107 Shell.JPEG|thumb|[[M107 (projektil)|M107]] – en moderne 155 mm højeksplosiv granat.]]
'''Artillerigranater''' er kort sagt det, [[kanon (våben)|kanoner]] skyder med. Førhen var ordet granat forbeholdt projektiler, der kunne eksplodere og sprede sprængstykker. Navnet granat menes at henvise til ligheden med et [[granatæble]], der indeholder mange frø, og som gennemskåret kan ligne en hul jernkugle fyldt med grovkornet krudt. Eksplosive granater blev benyttet som [[håndgranat]]er, og kunne let fremstilles af f.eks. keramik. Senere kom ordet også til at betegne eksplosive projektiler, og senere igen al slags ammunition affyret fra kanoner. Ordene kanonkugle, granat og projektil har skiftet betydning flere gange gennem historien, og de dækker heller ikke nødvendigvis det samme på andre sprog.
Fysik